ועדת הכספים, כנסת 23, פרוטוקול מספר 150, 2020-10-27 12:10

משה גפני: שלום רב, אני מתכבד לפתוח את הישיבה.

משה גפני: על סדר-היום: עמותות הצדקה והחסד כוללת חלוקות מזון וצייוד רפואי המסייעים למאות אלפי "שקופים" - בסכנת קריסה, של חבר הכנסת יוסף טייב.

משה גפני: אני מברך אותך על כניסתך למערכת הזאת.

משה גפני: השם יעזור, שתהיה לך הצלחה בכל מה שתעשה.

משה גפני: בבקשה.

יוסף טייב: קודם כל, אני מברך אותך בברכת רפואה שלמה.

יוסף טייב: אני רוצה להעלות את הנושא של עמותות.

יוסף טייב: אנחנו מקבלים עשרות פניות של עמותות שעוסקות בחלוקת מזון, חלוקת ציוד רפואי.

יוסף טייב: אם זה יד שרה, חסדי נעמי, עמותות של עולים צרפתים ושאינם צרפתים שנותנים את המענה.

יוסף טייב: הדבר הזה גדל ונהיה ממש סכנה, של התמוטטות של חלק מאותן עמותות.

משה גפני: חבר הכנסת מיקי לוי היה בבידוד, ועשה טבלה.

משה גפני: יש באחד הסעיפים הנושא הזה, היה אפס.

משה גפני: לא חילקו.

יוסף טייב: נכון.

יוסף טייב: לכן העליתי את הנושא הזה, כי הובטחו 100 מיליון שקל.

יוסף טייב: אז קודם כל אני רוצה לדעת, למה לא חולק, וגם מה הקריטריונים?

יוסף טייב: אילו עמותות כן זכאיות, מי לא.

יוסף טייב: האם הקטנות ייפלו בין הכיסאות?

יוסף טייב: איפה אנחנו בסיפור הזה.

יוסף טייב: הדבר הזה הוא חיוני ביותר.

יוסף טייב: אנו מדברים על עמותות שעושות את מה שאנו כמדינה היינו אמורים לעשות.

יוסף טייב: הם עושים את זה בהתנדבות.

יוסף טייב: נזכור גם שהם לא יכולים לטוס בתקופות האלה.

יוסף טייב: למה לא חולק הכסף, ומה הקריטריונים?

משה גפני: תודה.

משה גפני: בבקשה.

הילה שי וזאן: זה עוד שני דברים: אחת, התקציב ההמשכי.

הילה שי וזאן: העברנו פה החלטה, יש פה החשב הכללי הקודם, ישב פה והבטיח, שאם נאשר, הם יעלו את התמיכות מ-70 ל-100.

הילה שי וזאן: העלו את התמיכות, אבל בפועל שקל לא הגיע לעמותות.

הילה שי וזאן: זו שערורייה.

הילה שי וזאן: למשל, אנחנו רואים במשרד של אלקין שכן העבירו לאלקין, אבל בכל מיני קשיים משפטיים כאלה ואחרים – הכסף תקוע.

הילה שי וזאן: לא מגיע לעמותות.

הילה שי וזאן: קיבלנו פה הבטחה ברורה שהעמותות האלה יקבלו את ה-100%.

הילה שי וזאן: הם לא מקבלים את זה.

הילה שי וזאן: הנקודה השנייה היא ה-100 מיליון שקל שאישרנו פה ב-28.7 לקרן פיצוי עמותות.

הילה שי וזאן: שר האוצר היה אמור לקבוע תבחינים תוך 30 יום, אבל לא עשה את זה.

הילה שי וזאן: גם בזה העמותות לא קיבלו עדיין את הסיוע.

הילה שי וזאן: והדבר האחרון הוא שווה ערך.

הילה שי וזאן: גם זה דבר שהעלינו פה, גם אני וגם לאחר מכן חבר הכנסת סמוטריץ.

הילה שי וזאן: העמותות צריכות עזרה בכל מיני אמצעים יצירתיים.

הילה שי וזאן: העניין של שווה ערך, שמאפשר להם להציג מ'אצ'ינג אחר – לא של כסף חי אלא של תרומות כאלה ואחרות שמקבלים בציוד ובהסעות ובדברים אחרים.

הילה שי וזאן: במקום כסף חי, פתרון יצירתי, לא דורש הרבה.

הילה שי וזאן: אני פניתי על זה לחשב הכללי ולאנשיו.

הילה שי וזאן: זה הזמן לפתור את הקשיים – משפטיים, פרוצדורליים, ולהקל על אותן עמותות, שהן נמצאות בתחתית השרשרת.

הילה שי וזאן: אנחנו כחברה נמדדים לפי החוזק שלהם ולא הפוך.

משה גפני: תודה.

משה גפני: גל, אגף החשב הכללי, למה דווקא זה לא מחולק?

משה גפני: אני קודם מדבר על ההצעה לסדר של חבר הכנסת טייב.

גל לנדו: לגבי ה-100 מיליון, הקריטריונים גובשו בתוך משרד האוצר.

גל לנדו: שר האוצר ביקש שתיעשה היוועצות עם כמה חברי כנסת שהיו בזמנו מעורבים בזה.

גל לנדו: ישבו גם עם חברי הכנסת אזולאי, סמוטריץ', להטמיע הערות ותיקונים שלהם.

גל לנדו: גם היו שיחות עם מנהיגות אזרחית.

גל לנדו: אופיר כץ- - - מבעוד מועד את ההערות שלהם.

גל לנדו: אנחנו מאוד מקווים שזה יפורסם בימים הקרובים להערות הציבור.

משה גפני: אתה מבין על מה אנחנו מדברים – על דבר שהיה לפני זמן רב.

משה גפני: עכשיו אתה מנהל את הדיון הזה?

גל לנדו: הקריטריונים על-ידי משרד האוצר הוגשו זה מזמן ונעשו כל מיני היוועצויות.

הילה שי וזאן: הם עושים את זה בכוונה.

הילה שי וזאן: זו שערורייה.

ינון אזולאי: לזכותו – ה-100 מיליון באמת הבאנו את זה פה.

משה גפני: אתם אל תביאו לי לוועדה חוק ענק ששר האוצר יתיישב פה, ויגידו: אני מבקש היום להעביר את זה.

משה גפני: אתם תשכחו ממני.

ינון אזולאי: חשבנו שזו באמת גאולה.

ינון אזולאי: ישבנו עם גל, והישיבה אתך היתה בסדר, אבל מאז אנחנו הלוך וחזור עם משה של הרב גפני ועם בצלאל.

ינון אזולאי: כל פעם מחזירים אותנו לנקודת ההתחלה וכל פעם עושים מאתנו צחוק.

ינון אזולאי: האוצר לא רוצה לשחרר את הכסף הזה.

ינון אזולאי: לא ייתכן שכל פעם יחזירו אותנו לנקודת ההתחלה.

ינון אזולאי: ישבנו אתכם.

ינון אזולאי: הישיבה היתה יחסית זריזה, ומאז אנחנו הלוך וחזור.

ינון אזולאי: אנחנו מבקשים שהכול יהיה, שכמה שיותר עמותות ייכנסו.

ינון אזולאי: אין לנו עניין שעמותה אחת תיכנס ואחרת לא.

ינון אזולאי: עשינו כל מה שרק אפשר.

ינון אזולאי: לצערי זה נתקע, כולל אתמול, שהיינו צריכים לקבל שוב תשובה.

ינון אזולאי: הדבר זה נתקע ונתקע.

ינון אזולאי: אתם צריכים לחתוך.

ינון אזולאי: אני מבין שלא הכול אפשר.

ינון אזולאי: צריך לפתוח את הראש.

משה גפני: מתי נקבל תשובה?

גל לנדו: זה אמור להיות מפורסם להערות הציבור ממש בימים הקרובים.

משה גפני: תגיד לי, מתי?

משה גפני: עד אז אל תביאו חוקים.

הילה שי וזאן: כמה זמן לוקח לפרסם טיוטה?

משה גפני: אני אשיב לכם כגמולכם הטוב.

משה גפני: תסיימו את זה.

משה גפני: מדברים על זה כל כך הרבה זמן.

משה גפני: זה לא בסדר.

משה גפני: תשבה לחברת הכנסת הילה.

גל לנדו: לגבי שני הדברים הנוספים, מ-70% ל-100%, הוועדה אישרה את התוספת.

גל לנדו: תקנות התמיכה הועלו ל-100%.

גל לנדו: עולם התמיכות הוא לא שהתקציב עובר והכסף מחולק.

גל לנדו: הגופים צריכים להגיש דוחות ביצוע, להראות שהכסף יצא.

גל לנדו: בחלק מהמשרדים להשכלה גבוהה – ספציפית המשרד להשכלה גבוהה משלימה - אני יודע שבימים אלה מתכנס ומאשר בכל מבחני התמיכה שלו, בתנועות נוער, ארגוני נוער.

גל לנדו: לאחר מכן הגופים יצטרכו להגיש בקשות ספציפיות, כל גוף, כמה כסף הוא צריך לקבל.

הילה שי וזאן: הגופים הגישו, תנועות הנוער הגישו.

הילה שי וזאן: חוץ ממוסדות תורניים, שאני הראשונה שבעד- -

משה גפני: גם שם יש בעיות.

הילה שי וזאן: השלמה ל-100% הבנתי שנעשה במוסדות תורניים – אני בעד.

גל לנדו: בכל מבחני התמיכה נעשה 100%.

גל לנדו: יש להפריד בין הגשת הבקשה, שעמותה אומרת:

גל לנדו: אני רוצה תמיכה - מאשרים לה את סכום התמיכה.

גל לנדו: כדי לקבל את התקציב היא צריכה להגיש דוחות ביצוע – להראות: ביצעתי פעילות - תשלמו לי.

משה גפני: חלק הגישו.

הילה שי וזאן: הגישו ולא העברתם.

גל לנדו: אין דבר כזה.

גל לנדו: כל מי שאושרה לו תמיכה והגיש דוחות ביצוע - משלמים לו את התמיכה באופן שוטף עד 100%.

משה גפני: תבדקי את זה.

גל לנדו: לגבי שווה כסף, שר האוצר עשה תיקון לנוהל התמיכות ואפילו הקל עוד יותר, ו-וויתר לגמרי על המאצ'ינג השנה.

גל לנדו: בשנה רגילה צריך להביא מאצ'ינג של 90-10.

גל לנדו: בשנת 2020 שר האוצר ויתר באופן חריג על המאצ'ינג: הגופים לא צריכים להציג 10%; הם לא צריכים להציג אפילו שווה כסף.

גל לנדו: זה פורסם ברשומות.

גל לנדו: זה תקף לשנת 2020 כרגע.

גל לנדו: במידת הצורך- - -

משה גפני: תודה.

משה גפני: חבר הכנסת טייב, אני מקבל את מה שהעלית.

משה גפני: גל, אני מבקש שהיום תשבו כדי לסיים את העניין.

משה גפני: כל עוד זה לא מסתיים, השאלה תישאר כשתביאו דברים.

יוסף טייב: לפרוטוקול – תנו תאריך.

יוסף טייב: סיימו את הסאגה הזאת.

יוסף טייב: העמותות האלה מתמוטטות.

משה גפני: זה תלוי בך.

משה גפני: הבעיה היא אצל החשב הכללי.

משה גפני: עלי בינג, אגף התקציבים.

עלי בינג: ניסיתי להצטרף קודם, וזה לא נכנס אז הצלחתי באמצע.

עלי בינג: מתנצל.

עלי בינג: מבחינת התמיכה בעמותות מזון, בשנה רגילה יש נוהל תמיכות של משרד הרווחה של 6 מיליון.

עלי בינג: השנה הממשלה החליטה לשלש אותו ועמד על 18 מיליון שקלים.

עלי בינג: זה בהיבט של ההצעה לסדר-היום של התמיכה בעמותות שמחלקות מזון, וזה מעבר לתמיכה הרגילה שיש מדי שנה גם בביטחון תזונתי- - -

משה גפני: עם כל הכבוד, לא ביקשתי שתעשו פריימריז.

משה גפני: הוספתם, שילשתם.

משה גפני: העלה אחבר הכנסת טייב דבר אחד – למה לא מעבירים את הכסף?

עלי בינג: לגבי ה-100 מיליון?

עלי בינג: אני מניח שגל התייחס – עשינו טיוטה ורצינו לתאם את זה עם הוועדה ועם הח"כים שהיו פעילים.

משה גפני: סיימו את זה היום-מחר.

עלי בינג: היום-מחר נפיץ את זה למשרד המשפטים.

ינון אזולאי: אמרתי שאנחנו יושבים יחד, אבל כל פעם שצריך לחזור אחורה, יש לך שתי הנקודות שנשארו.

ינון אזולאי: תגמור אתן – אפשר הבוקר להוציא.

עלי בינג: הבוקר ניסיתי שוב ליצור קשר כדי לסיים את הנושא.

עלי בינג: מנסים בכל הכוח למצוא פתרון בצורה כמה שיותר יעילה.

משה גפני: היום-מחר אני מבקש שתסיימו את זה.

משה גפני: במידה שלא – אראה בזה רצון לא טוב.

עלי בינג: כבוד היושב-ראש, זו גם המוטיבציה שלנו, לסיים עם זה בהקדם האפשרי.

משה גפני: חבר הכנסת טייב, תודה שהעלית את העניין.

משה גפני: מקווה שיהיה פתרון.

משה גפני: תודה רבה.